
REPUBLIKA HRVATSKA
TRGOVAČKI SUD U RIJECI
      Rijeka, Zadarska 1 i 3



U   I M E   R E P U B L I K E   H R V A T S K E



R J E Š E N J E
	

	Trgovački sud u Rijeci, po sucu pojedincu Nataši Malvich, u stečajnom predmetu povodom zahtjeva FINANCIJSKE AGENCIJE, Zagreb, Ulica grada Vukovara 70, OIB: 85821130368, Regionalni centar Rijeka, Podružnica Rijeka, F. Kurelca 8, Rijeka, za provedbu skraćenog stečajnog postupka nad dužnikom ŽENSKI KOŠARKAŠKI KLUB "KVARNER", Rijeka, Slaviše Vajnera Čiče 6, OIB: 69357908702, Registarski broj: 08002359, 22. ožujka 2017. godine,


r i j e š i o    j e

	Obustavlja se skraćeni stečajni postupak nad dužnikom ŽENSKI KOŠARKAŠKI KLUB "KVARNER", Rijeka, Slaviše Vajnera Čiče 6, OIB: 69357908702, Registarski broj: 08002359.


Obrazloženje
Predlagatelj je 4. studenoga 2016. podnio sudu zahtjev za provedbu skraćenog stečajnog postupka za dužnika ŽENSKI KOŠARKAŠKI KLUB "KVARNER", Rijeka, Slaviše Vajnera Čiče 6, OIB: 69357908702, uz obrazloženje da dužnik na dan 31. listopada 2016. u očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana u ukupnom iznosu od 36.760,54 kuna, u koji iznos je uračunata kamata i naknada Financijske agencije za provedbe ovrhe na novčanim sredstvima; da dužnik nema zaposlenih; označio je brojeve računa dužnika; te je naveo da ne raspolaže drugim podacima o imovini pravnih osoba.
Tijekom postupka predlagatelj je 21. ožujka 2017. dostavio sudu Potvrdu Financijske agencije od 21. ožujka 2017. godine o blokadi računa i novčanih sredstava dužnika prema kojoj dužnik nema nepodmirenih obveza.  
Odredbom čl. 428. st. 1.  Stečajnog zakona (dalje: SZ-a, Narodne novine broj 71/15), a u svezi s odredbom čl. 187. st. 2. ZPP-a propisano je da će sud provesti skraćeni stečajni postupak nad pravnom osobom ako su ispunjene sljedeće pretpostavke: ako nema zaposlenih, ako u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana, i ako nisu ispunjene pretpostavke za pokretanje drugog postupka radi brisanja iz sudskoga registra.
Kako je iz podnijete Potvrde Financijske agencije od 21. ožujka 2017.  (list 14 spisa) utvrđeno da dužnik nema nepodmirenih obveza za plaćanje, valjalo je primjenom odredbe članka 128. stavak 9. SZ odlučiti kao u izreci ovog rješenja.

U Rijeci, 22. ožujka 2017. godine
       Sudac
Nataša Malvich
UPUTA O PRAVNOM LIJEKU
Protiv rješenja dopuštena je žalba Visokom trgovačkom sudu Republike Hrvatske. Žalba se podnosi putem ovog suda, u tri primjerka, u roku od osam dana od dana dostave prijepisa ovog rješenja (članak 19. stavak 1. i 2. SZ). 

